Geluk

Geluk adalah buyung kecil yang diperbuat daripada perak dan emas yang merupakan Alat Kebesaran DiRaja Kesultanan Perak. Kesemua 16 biji iaitu 8 buyung perak dan 8 buyung emas. Perkakas ini digunakan di Istiadat Mengambil Air Bersiram Tabal di 7 buah kuala anak Sungai Perak. Paluan Nobat mengiring perkakas-perkakas ini di sepanjang jalan ke sungai dan balik ke Istana. Geluk dihiaskan dengan daun nyiur jari lipan dan daun pinang muda dan akan diisikan dengan air daripada 7 kuala anak Sungai Perak.

 Bilangan Geluk-geluk yang digunakan 
(a) Bagi Baginda Sultan dan Raja Permaisuri serta Putera/Puteri :

 - 8 Geluk Emas
 - 8 Geluk Perak

(b) Bagi Putera/Puteri Raja Muda - 11 biji

(c) Bagi Putera/Puteri Raja Di-Hilir - 9 biji

(d) Bagi anak-anak Raja Waris Negeri - 7 biji

Perkakas-perkakas lain yang diperlukan:-

 3 cerpin (bekas beras kunyit, bekas beras basah, tepung tawar)
 4 batil (air limau, air bunga panca, bekas kemenyan dan bekas sintuk)
 1 bekas perasap.

Perkakas-perkakas ini digunakan dalam Istiadat Berlimau Besar dan Istiadat Bersiram Tabal.

 Rujukan